
Je li obaveza nakon učenja Kur’ana kazati “sadekallahul-Azim” i proučiti Fatihu?


* 
* 
* 
* 
* 
* 
* 

 
Je li obaveza nakon učenja Kur’ana kazati sadekallahul-Azim i proučiti Fatihu?

Učenje Fatihe nakon završetka učenja Kur’ana nije bila praksa Poslanika, ﷺ, odabranih generacija niti poznatih imama ovoga ummeta. Ovaj postupak tretira se novotarijom kako tvrdi šejh Bekr b. Abdillah, rahimehullah. (Vidjeti: *Bideul-kurra,* str. 16, od šejha Bekra Ebu Zejda.)  

Što se tiče riječi “sadekallahul-Azim”, one pored idealnog značenja ne trebaju se izgovarati nakon prestanka učenja Kur’ana. Neki malikijski i šafijski učenjaci nisu vidjeli smetnje u ovom postupku dokazujući to općim ajetima koji spominju smisao ovih riječi. Međutim, učenje Kur’ana se tretira velikim ibadetom koji biva krunisan riječima “sadekallahul-Azim” za koje je neophodno imati jasan i vjerodostojan argument. Budući da takav argument ne postoji, izgovor ovih riječi na ovom mjestu smatra se neispravnim, (Vidjeti: *Bideul-kurra,* str. 16 i *Ahkamul-Kur’an,* str. 556-557, od dr. Abdulaziza Hadžilana.) a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


